o
Olkaa hedelmälliset
Moninkertaistukaa
MERITÄHTI: Kotiinpaluu: Valtakunta löytyy jälleen
Jeesus vertasi Jumalan valtakuntaa peltoon kätkettyyn aarteeseen.
Eräs mies löysi sen ja oli siitä niin iloinen, -
että hän myi kaiken omaisuutensa ja osti pellon.
Minkä asian tähden ihminen voisi luopua kaikesta?
Vastaus on: Jumalan valtakunnan uudelleen löytyminen.
Ohjelmassa etsitään sitä.
SIEPATTU VALTAKUNTA
Jeesuksella oli yksi pääsanoma: Jumalan valtakunta.
Hän puhui valtakunnasta sata kertaa ja seurakunnasta vain kahdesti.
Nykyään puhutaan vain seurakunnasta ja unohdetaan valtakunta.
Kun Jeesus oli noussut kuolleista, -
opetuslapset esittivät hänelle tyhmän kysymyksen: -
"Nytkö perustat Israeliin valtakunnan?"
Jeesus varmasti ajatteli: "Voi ei, ei taas. Ettekö ymmärrä mitään?"
Jeesus opetti heille 40 päivän ajan Jumalan valtakunnasta.
Myöhemmin Paavali jatkoi. Ap. t. 19:8:ssa sanotaan, -
että Paavali puhui kolmen kuukauden ajan Efesossa Jumalan valtakunnasta
Apostolien tekojen lopussa kerrotaan, -
että Paavali julisti asunnossaan aamusta iltaan Jumalan valtakuntaa.
Ihmisistä suurin osa seurakunnassa ja sen ulkopuolella ei tiedä, -
mikä on Jumalan valtakunta.
Se on suuri tappio ihmiskunnalle.
Ei tiedetä, mikä on valtakunta, vaikka kaikki etsivät sitä.
Jeesus sanoi Matt. 11:12:ssa, -
että Johannes Kastajan ajasta asti valtakuntaa vastaan on hyökätty -
ja hyökkääjät ovat temmanneet sen itselleen.
Ihmiset ovat siepanneet sen itselleen ja varastaneet sen.
Jeesus sanoi, että Jumalan valta- kunta on maailman arvokkain asia.
Ihmiset eivät ymmärtäneet sitä, -
vaikka Hän opetti siitä, vieläpä ylösnousemuksen jälkeenkin.
Kuinka Jeesuksen, historian vaikutusvaltaisimman ihmisen, -
tärkein sanoma voidaan tällä tavalla hylätä?
Tämä on suuri onnettomuus.
Kun katselemme ympärillemme, -
minkä puolesta ihmiset olisivat valmiita kuolemaan?
Minkä puolesta ihmiset voisivat antaa henkensä?
Joku saattoi olla valmis kuolemaan ideologian puolesta.
Joku saattoi olla valmis kuolemaan maansa puolesta.
Nykyään monikaan ei ole valmis kuolemaan minkään puolesta.
Poikkeuksena on se, että joku uhkaa pyhää yksilönelämää.
Silloin ehkä ollaan valmiita tarttumaan aseisiin.
Elämme hyvin narsistista ja itsekeskeistä aikaa.
Historiassa eniten jännitteitä on aiheuttanut se, -
että ihmiset haluavat päättää omista asioistaan omassa maassaan.
Se saa ihmiset muuttamaan asuinpaikkaa.
Monet pyrkivät Eurooppaan etelästä.
Siirtolaiset tulevat meritse täyteen ahdetuilla veneillä.
Asun Baselissa.
Siellä Theodor Herzl järjesti ensimmäisen sionistisen kongressin.
Juutalaisille haluttiin luoda oma valtio Luvattuun maahan.
Se synnytti paljon jännitteitä.
Vaimoni on intialainen.
Intia jakautui Intiaksi, Pakistaniksi ja Bangladeshiksi.
Kaikki riemuitsivat uudesta kotimaastaan.
Kurdit pyrkivät saamaan itselleen oman valtion.
Ihmiset pyrkivät saamaan oman kotimaan.
Sain sähköpostia englantilaiselta ystävältäni.
Hän muutti Amerikkaan ja haki USA:n kansalaisuutta.
Hän kertoo: "Kun minusta tuli USA:n kansalainen," -
"liikuntasali oli muutettu hätäisesti oikeussaliksi."
"Vannoin uskollisuutta uudelle kotimaalleni."
"Minulle luettiin oikeudet, jotka uusi kansalaisuus toi mukanaan."
"Seremonia oli yllättävän liikuttava."
"Laulettiin isänmaallisia lauluja ja puhuttiin juhlavasti vapaudesta"
Meitä oli 1100 ihmistä 85 eri maasta.
Maahanmuuttoviranomaiset kertoivat koskettavia tarinoita siitä, -
mitä kansalaisuuden saaminen oli monilta vaatinut.
Eräs bangladeshilaismies ei ollut nähnyt vaimoaan 8 vuoteen, -
jotta saisi kansalaisuuden ja voisi tuoda vaimonsa laillisesti maahan.
Monet tulivat poliittisesti ahdistavista ja köyhistä oloista.
USA:n kansalaisuus toi heille vapauden.
Tilaisuudessa oli monta tuomaria ja jopa senaattori.
Viranomaiset vannoivat, että kaikkien taustat oli tutkittu.
Vannoimme olevamme kelvollisia saamaan kansalaisuuden.
Meille luettiin oikeudet, jotka kuuluvat meille USA:n kansalaisina.
Niihin kuuluivat esimerkiksi matkustus- ja äänestysoikeus.
Meille luettiin velvollisuutemme, kuten maanpuolustusvelvollisuus.
Amerikan sodat olivat nyt meidän sotiamme.
Meidän piti luopua uskollisuudesta muita valtaapitäviä kohtaan -
ja vannoa uskollisuutta uudelle kotimaallemme.
Saimme USA:n kansalaisuuden ja todistuksen.
Kun tilaisuus päättyi, kaikki alkoivat juhlia.
Iloitsen tällaisista asioista, ja Amerikka on hieno maa.
On kuitenkin olemassa vielä parempi maa, Jumalan valtakunta.
Mitä tapahtuisikaan, jos ymmärtäisimme, -
millaisia etuoikeuksia sen kansalaisuus tuo?
Jumalan valtakunta on siepattu.
Emme osaa iloita sen kansalaisuudesta.
Mitä Jumalan valtakunnan kansalaisuuden saaminen edellyttää?
Demokraattisessa yhteiskunnassa ihmiset valitsevat maan.
Valtakunnassa valtakunta valitsee kansalaisensa.
Jeesus sanoi: "Te ette valinneet minua. Minä valitsin teidät."
Hän valitsee ja lunastaa meidät.
Joh. 1:12, Hän antoi syntymäoikeuden tulla kansalaiseksi
USA:n tai Jumalan valtakunnassa -
ihminen voi menettää kansalaisuutensa, -
jos hän rikkoo lakia.
Ihminen voidaan karkottaa, -
jos hän elää valtakunnan ydinperiaatteiden vastaisesti.
Valtakuntaan pääseminen on helppoa, -
koska Jeesus on valmistanut kaiken puolestamme.
Valtakunnassa pysyminen vaatii myös meiltä osallisuutta.
USA:n kansalaisuus sinetöidään seremoniassa, -
jossa kansalaisuuden ehdot määritellään selvästi.
Muistammeko me kristittyinä mainita tarpeeksi selvät ehdot niille, -
jotka ovat kiinnostuneita pelastuksesta?
Sanoma on usein ongelmallinen.
Euroopassa viimeksi kuluneina 1900 vuonna ei ole tiedetty, -
mitä valtakunnan kansalaisuus merkitsee.
On julistettu puolittaista evankeliumia ja puolitotuuksia.
Ihmiset alkoivat luulla, että valtakunta on paratiisi -
ja että elämä voi jatkua totutusti, kunhan käy kirkossa sunnuntaisin.
Sillä ei ole mitään tekemistä valtakunnan kanssa.
Meidän on palattava alkuperäiseen sanomaan, Jeesuksen saarnoihin.
Miksi emme löydä valtakuntaa, kun löydämme Jeesuksen?
Jeesus perusti valtakunnan. Hän kutsui sinne ihmisiä.
Raamatussa kerrotaan valtakunnan synnystä.
Raamatussa valtakunta on kuin vauva, ei aikuinen.
Vasta kun se kasvaa, voi nähdä, mitä siitä tulee.
Jeesus kutsui ihmisiä valtakuntaansa.
Hän opetti esimerkillä, ei niinkään sanoilla.
Hän opetti, miten elää Jumalan tahdon mukaisesti.
Meidän on palattava Jeesuksen esimerkkiin siitä, -
miten Hän eli, julisti, hengitti, mallinti, selitti ja kutsui.
VALTAKUNTA: SE ON MAA, JOSSA ELETÄÄN!
Mikä on valtakunnan ydin?
Se on ennen kaikkea maa, jossa eletään.
Valtiossa ja valtakunnassa on 5 - 6 peruspiirrettä.
Ensinnäkin valtakunnassa on Kuningas, Jeesus.
Siellä on kansalaisia. Jeesus kutsuu meitä valtakuntaansa.
Kolmanneksi Valtakunnassa on rajat ja neljänneksi perustuslaki.
Viidenneksi valtakunnassa on virkoja ja hallintoelimiä, -
jotka varmistavat, että valtakunta toimii kuten hallitsija haluaa.
Kuudenneksi Jumalan valtakunta laajenee.
Jumalan valtakunta koostuu valtakunnista.
Jeesus on kuninkaiden Kuningas.
Se on imperiumi, joka laajenee koko ajan.
Valtakunnan perustuslaki on sitä, mitä Kuningas sanoo.
Valtakunnasta tulevat monelle mieleen sadut.
Sitä pidetään kaukaisena satumaana.
Todellisessa valtakunnassa Kuninkaalla on valtaa.
Hän ei ole vain keulahahmo, vaan Hänen sanoillaan on valta.
Kuninkaan sana on laki.
Vanhassa testamentissa on kymmenen käskyn laki.
Uudessa testamentissa on Kristuksen laki.
Jeesus antoi 125 käskyä.
Jeesus sanoi: "Etsikää ensin Jumalan valtakuntaa" -
"ja eläkää sen perustuslain mukaisesti."
Se on kirjaimellinen käännös.
Kreikan sana "dikaiosyne" merkitsee lakikokoelmaa, jota noudatetaan.
Paavalin mukaan olemme taivaan kansalaisia.
Olemme siis kansalaisia maassa, jossa eletään.
Sitä hallitsee Kuningas. Sillä on perustuslaki ja rajat.
Se laajenee elimiensä avulla.
Meidän on oltava uskollisia taivaan kansalaisuudelle.
Emme ole filippiiniläisiä, saksalaisia, puolalaisia, -
suomalaisia emmekä amerikkalaisia. Olemme valtakunnan kansalaisia.
Elämme toisessa maassa.
Jos tämä tärkeysjärjestys on elämässämme oikein, -
emme tapa toisiamme, kuten hutut ja tutsit.
Taivaan valtakunta on syntynyt, -
mutta emme ole vielä nähneet sitä koko komeudessaan.
Se on imperiumi, joka laajenee ja perustaa uusia siirtokuntia.
Aina kun joku saa kutsun valtakunnan kansalaiseksi -
ja alkaa noudattaa valtakunnan perustuslakia, -
Jumalan valtakunta kasvaa.
Mitä ovat valtakunnan hallintoelimet?
Jos ei ole hallintoa, vallitsee anarkia.
Jumalan valtakunnassa ylin valta on Jumalalla.
Hän perustaa hallintorakenteita.
Ne kuulostavat yksinkertaisilta. Elämän arvokkain asia on rakkaus.
Jumala on säätänyt perhe- instituution suojelemaan rakkautta.
Seurakunnassa valta lepää Jeesuksen harteilla.
Hän asettaa apostolit, profeetat, opettajat, paimenet, -
evankelistat, seurakunnan- palvelijat ja vanhimmat -
hoitamaan erilaisia tehtäviä.
Hallintojärjestelmä on siis selvä.
Raamatun mukaan Jumala antoi nämä tehtävät ja vastuut meille.
Miten se eroaa seurakunnan toiminnasta nykyään?
Se on hyvin erilaista.
Seurakunnissa ei juurikaan seurata ohjeita, -
jotka määrittelevät Uuden testamentin seurakuntaa.
Esimerkiksi monen seurakunnan johtajana toimii paimen, pastori.
Uudesta testamentista ei löydy pastorin johtamaa seurakuntaa.
Uudessa testamentissa seurakunnan pää on Jeesus.
Vastuukenttä on jakautunut monen henkilön kesken.
Avainpiirre ei ole johtajuus vaan vanhemmuus.
Ovatko nykyiset rakenteet muutettavissa?
Ilman muuta. Kun alkaa suhtautua valtakuntaan vakavissaan, -
alkaa haluta toimia sen periaatteiden mukaisesti.
Se on vallankumouksellista. Monet esimerkit osoittavat sen.
Jotkut sanovat, etteivät he voi jättää seurakuntaa, lähetystyötä, -
kustannustaloa, TV-studiota tai paikkaansa.
Kuuliaisuus valtakunnalle muuttaa työtapoja.
Jotkut haluavat jäädä vanhaan järjestelmään.
Kaikilla on oma tehtävänsä.
Valtakunnan periaatteiden noudattaminen saa aikaan ihmeitä.
Miten toimia, kun nousee vastustusta?
Ovathan rakenteet lähes 2000 vuoden ikäisiä.
Miten toimia, etteivät seurakunta ja ihmiset vahingoitu?
Rakastakaa ihmisiä, sillä he ovat arvokkaita.
Rakenteisiin voi silti puuttua.
Toiseksi älä ryhdy taisteluihin, jotka eivät kuulu sinulle.
Anna lusteen kasvaa viljan rinnalla. Enkelit erottelevat sadon
Älä paneudu vääryyteen. Keskity totuuteen.
Jumalan valtakunta on siis maa, jossa eletään.
Sen perustaja on Jeesus. Olemme sen kansalaisia.
Sillä on perustuslaki ja hallintojärjestelmä.
Se laajenee lähetystyön kautta.
VALTAKUNTA: SE ON NYT JA TÄSSÄ!
On ymmärrettävä, että valtakunta on nyt ja tässä.
Jeesus sanoi: "Jos ajan pahoja henkiä Jumalan sormella," -
"silloinhan Jumalan valtakunta on jo tullut teidän luoksenne."
Se ei ole jotakin tulevaisuudessa tapahtuvaa.
Emme ole nähneet sitä vielä koko täyteydessään.
Jesaja profetoi Jeesuksesta Jes. 9:7:ssa, -
että herraus on Hänen harteillaan, ja Hänen valtansa on loputon.
Se on kuin Danielin näkemä kivi, josta kasvoi iso vuori.
Se on jo olemassa, vaikka emme näe sitä vielä koko komeudessaan.
Valtakunta on kotimaamme.
Meidät on ohjelmoitu sitä varten.
Sen arvot on istutettu omaantuntoomme.
Jeesus sanoi Matt. 25:ssä: -
"Kuningas sanoo oikealla oleville: 'Tulkaa tänne, te Isäni siunaamat.'
"Saatte periä valtakunnan, joka on ollut valmiina teitä varten."
Valtakunta ei ole mitään erillään olevaa.
Se on tehty meitä varten ja meidät on tehty sitä varten.
Jos noudatamme valtakunnan periaatteita, -
täytämme omaa tarkoitustamme.
Tietenkin Jeesus jakaa valtakunnan kanssamme.
Hän ei halua sen koostuvan jäsenistä vaan lapsista.
Me saamme hallita Hänen kanssaan.
Kun alistumme Hänen valtansa alle, meistä tulee hallitsijoita.
Hän hallitsee meitä, ja hallitsemme Hänen asettamissaan tehtävissä.
Ellemme taivu Jeesuksen hallintavallan alle, -
meistä tulee vallanhimoisia ja kontrolloivia, -
esimerkiksi perheessä tai työpaikalla.
Se ei ole Jumalan tahto.
VALTAKUNTA: TEOKRATIA, EI DEMOKRATIA!
Jumalan valtakunta ei ole demokratia, vaan teokratia.
Jumalalla on absoluuttinen valta. Se vaatii täydellistä uskollisuutta
Kaikki elävät jonkinlaisessa totalitaarisessa järjestelmässä.
Kommunismissa valta oli työväellä, Islamissa Allahilla.
Kapitalismissa ylivalta on markkinavoimilla.
Nykyajan narsismissa ylivalta on egolla.
Samoin Jumalan valtakunnassa ylin valta on Jumalalla.
Meidän mielipiteitämme ei kysytä.
Lännessä on vallalla humanistinen, kreikkalainen ajattelu.
Haluamme tuoda mielipiteemme esiin. Valtakunnassa se ei ole tärkeää, -
sillä Kuningas on ilmaissut kantansa selvästi.
Voimmeko olla eri mieltä?
Totta kai. Eräs kollegani sanoi, että häneltä kysytään usein -
mielipidettä esimerkiksi avioerosta tai uudelleenavioitumisesta.
Hän vastaa: "Ei ole väliä, mitä mieltä me olemme."
"Jeesus on ilmoittanut kantansa hyvin selvästi."
Mainitsit kontrolloinnin.
Nykyinen seurakunta tunnustuskuntaan katsomatta -
on täynnä johtajia, joiden ajattelua leimaa omistushaluisuus.
He pitävät tiettyä aluetta omanaan.
Esittelemäsi ajatus valtakunnasta iskee suoraan -
senkaltaisen järjestelmän ytimeen.
Miten esitellä tämä ajatus, kun se iskee ytimeen?
Palaamalla takaisin valtakunnan sanomaan.
Ihmiset tajuavat vähitellen, että satojen vuosien ajan -
olemme olleet jumissa uskonnollisessa järjestelmässä, -
joka ei ole todellinen Jumalan valtakunta.
Jeesus sanoo Matt. 7:ssä, että ihmiset kutsuvat Häntä Herraksi, -
mutta eivät tee, mitä Hän käskee, ja rikkovat siten lakia.
Seurakunnassa monilla on täysin väärä käsitys valtakunnasta.
Heille on syötetty vääristynyttä opetusta, -
jossa käsitys valtakunnasta on aivan virheellinen.
Siksi valtakunnan sanoman uudelleen löytäminen on niin tärkeää.
On tärkeää vannoa uskollisuutta Kuninkaalle ja perustuslaille.
Kun elämme sitä todeksi, maailma muuttuu täysin.
Kaikilla ei ole johtamisen armolahjaa.
Pitääkö kaikkien olla johtajia?
Kaikilla ei ole johtamisen lahjaa.
Jeesus on antanut meille tehtävän: hallita Hänen kanssaan.
Se alkoi 1. Moos. 26 ja 28:ssa.
Jumala antoi valtaamme kalat, linnut, maan, -
maan päällä vilistävät eläimet ja karjan. Ihmisiä ei mainita.
Alkuun pääsee seuraamalla esimerkiksi kaloja ja kalastajia.
Jeesus aloitti kalastajilla juuri tästä syystä.
Ihmiset, jotka eivät taivu Kristuksen vallan alle, -
alkavat hallita muita ihmisiä.
Sillä ei ole mitään tekemistä johtamisen armolahjan kanssa.
Se on kapinallisuutta.
Kun Kristus saa hallita meissä, Hänen luonteensa virtaa meistä.
Meistä tulee hallitsijoita Hänen kanssaan valtakunnassa.
Saamme hallita kuninkaita. Emme ole orjia.
Rakenne on hyvin erilainen verrattuna moniin seurakuntiin, -
joissa on monikerroksinen hierarkiarakenne.
Miten rakenteita voidaan yksinkertaistaa?
Tapoja on.
Kun ihmiset tajuavat Jumalan valtakunnan sanoman, -
heillä on edessään valinta.
Jotkut päättävät alkaa alusta.
He perustavat matalarakenteisen vastuualueiden verkoston.
En puhu johtajuudesta, sillä se vie ajatukset väärille urille.
Toiset muokkaavat olemassa olevia seurakuntarakenteita.
Jotkut tekevät ainoastaan pintapuolisia muutoksia.
Kaikilla on oma tehtävänsä, -
mutta mielenkiintoisimpia ovat ne, jotka elävät sanomaa todeksi.
Se johtaa uudenlaiseen seurakuntajärjestelmään, -
joka on nyt syntymässä myös länsimaihin.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
LISÄTIETOJA OHJELMAN KOTISIVUILTA
TÄYTTÄKÄÄ MAA, MONINKERTAISTUKAA
Suomennos: Marianne Tenetz